Alle mense het liefde nodig om te funksioneer – dit is die soort liefde wat God ons geleer het: onvoorwaardelik. Kyk net hoe gedy die persoon vir wie jy onvoorwaardelik liefhet!
Soos wat geneesmiddels nie op almal dieselfde uitwerking het nie, het swaarkry ook nie. Sommige se gestel word daardeur versterk. Ander s’n word geknak.
Ons het 699 gaste aanlyn In en om die huis: Appelkoos Yskastert
Appelkoos Yskastert Genoeg vir 1 groot tert
Bestanddele: Kors:... 1 pakkie Tennisbeskuitjies, fyn gekrummel 30 ml botter, gesmelt Vulsel: 60 ml suurlemoensap 1 x 385 g-blikkie kondensmelk 1 x 250 g-houer gewone, gladde maaskaas 250 ml room, styf geklop 15 ml gelatien, opgelos in ’n halwe koppie kookwater
Bolaag: 1 x 410 g-blikkie ingemaakte appelkoos-helftes 1 x 80 g-pakkie perskejellie
Metode: Kors: Meng die koekiekrummels en botter en druk in ’n gesmeerde 27 cm- tertbord. Hou in die yskas. Vulsel: Roer die suurlemoensap in die kondensmelk, voeg die maaskaas by en vou die room by, meng goed. Smelt die gelatien vir 30 sek. op die ontvries stelling in die mikrogolf. Roer die gesmelte gelatien by die roommengsel in en skep in die kors. Laat stol vir sowat 1 uur in die yskas. Bolaag: Maak intussen die jellie aan met 1 koppie kookwater en voeg die sap van die appelkose by. Sodra die tert gestol het, pak die appelkose bo-op met die ronde kante na bo. Skep van die jelliemengsel oor die appelkose - soveel as wat die tertbord kan neem.